kardosdrur/scandi-wiki huggingface dataset:
Alcatraz (flertydig)

Alcatraz har flere betydninger:
 Alcatraz – ø med nedlagt fængsel i San Francisko-bugten
 Alcatraz of the Rockies – statsligt amerikansk sikkerhedsfængsel
Google Analytics

Google Analytics er et gratis webanalyseværktøj, der genererer detaljeret statistik om brugeradfærd på websider. Kerneteknologien i Google Analytics stammer fra et strategisk opkøb af Urchin Software Corp. i 2005. 

Programmet anvendes af over 10 millioner hjemmesider, hvilket svarer til en markedsandel på 82,2%.

Kritik i Danmark 
Der har i Danmark været diskuteret, om offentlige myndigheders kan benytte af Google Analytics,

Datatilsynet har i 2022 konkluderet, at det ikke er muligt at benytte Google Analytics uden at implementere en række supplerende foranstaltninger, der ikke er inkluderet i Google's produkt.

Referencer 

Analytics
Federal Bureau of Prisons

Federal Bureau of Prisons (BOP) er et statsligt amerikansk fængselsvæsen under justitsministeriet i USA.

Etaten blev oprettet i 1930 med det formål at koordinere driften af 11 statsfængsler, som eksisterede på det tidspunkt.

BOP har ansvaret for ca. 185.000 indsatte (2011) i landets fængsler og forvaringscentre.

Ekstern henvisning 
 Federal Bureau of Prisons – hjemmeside (engelsk) 

Kriminalforsorg
Etableret i 1930
USA's retsvæsen
Divaer i junglen

Divaer i Junglen er et tv-realityshow med Jakob Kjeldbjerg som vært. Deltagerne udgøres af kendte danskere, der alle tidligere har deltaget i realityshows som Paradise Hotel, Sommer i Sunny Beach, Familien fra bryggen, For lækker til Love og Fristet.

Deltagerne kæmper i to hold om "Luksus-lejren" og om at vinde de 100.000 kr. En efter en bliver de sendt hjem, og den, der står tilbage, vinder de 100.000 kr. og titlen som den sejeste diva i junglen.

Sæson 1
Divaerne er delt op i to hold, Golden Gorillas og Sexy Tigers.
 Vært: Jakob Kjeldberg
 Vinder: Irina Babenko (100.000 kr.)
 Finalist: Susan Kirstine Nielsen (0 kr.)
 Miss. Jungle: Amalie Josephine Kejser Szigethy
 Land: Costa Rica
 Antal afsnit: 12
 Antal deltagere: 10 
 Årstal: 2012

Deltagerne

Sæson 2
Divaerne er delt op i to hold, Brainy Brunettes og Pink Blondies.
 Vært: Jakob Kjeldberg
 Vinder: Stephanie Karma Salvarli (100.000 kr.)
 Finalister: Joanna Andersen (0 kr.) og Patrick Smith (0 kr.)
 Mr. Jungle: Patrick Smith
 Land: Ecuador
 Antal afsnit: 13
 Antal deltagere: 11 
 Årstal: 2013

Deltagerne

Sæson 3
Divaerne er delt op i to hold, Blue Diamonds og Wild Pink Jaguar.
 Vært: Jakob Kjeldberg
 Vinder: Mogens (100.000 kr.)
 Finalist: Maja Bruun Bebe Larsen (0 kr.)
 Land: Ecuador
 Antal afsnit: 8
 Antal deltagere: 10 
 Årstal: 2018

Deltagerne

Sæson 4
Divaerne er delt op i to hold, Team Chemistry og Babytigerhajerne.

 Vært: Jakob Kjeldberg
 Vinder: Philip May (100.000 kr)
 Finalister: Frederik Fetterlein (0 kr.) og Mariyah Samia (0 kr.)
Mr. Jungle: Sigmund Trondheim
 Land: Thailand
 Antal afsnit: 9
 Antal deltagere: 10
 Årstal: 2019
Aldersgrænse :15 År

Deltagerne

Eksterne henvisninger 
 

Realityshows fra Danmark
TV3-programmer
Danske tv-serier fra 2010'erne
Skimmia

Skimmia er en slægt med arter, der er udbredt i Himalaya, Kina, Korea, Japan og på Filippinerne. Alle steder foretrækker arterne kølige, fugtige steder med let skygge. Det er stedsegrønne buske eller små træer med spredtstillede, hele og læderagtige blade med hel rand. Blomsterne er samlet i endestillede stande, der enten består af udelukkende hunlige eller af udelukkende hanlige blomster. De enkelte blomster er 4- eller 5-tallige og uregelmæssige derved, at enten de hunlige (frugtanlægget) eller de hanlige (støvdragerne) dele af blomsten mangler. Kronbladene er hvide eller svagt rødlige. Frugterne er røde eller sorte, stenfrugtagtige bær med et saftigt frugtkød og 1-5 frø.

 Japansk skimmia (Skimmia japonica): Russisk Østasien, Kurilerne, Sakhalin, Japan, Ryukyu-øerne, Taiwan og Filippinerne
 Kinesisk skimmia (Skimmia reevesiana): Kina, Taiwan, Burma, Vietnam og Filippierne

 Skimmia anquetilia: Afghanistan, Pakistan, Nepal og Nordindien
 Skimmia arborescens: Kina, Bhutan, Nordindien, Nepal, Burma, Laos, Thailand og Vietnam
 Skimmia laureola: Kina, Bhutan, Nepal og Nordindien

Rude-familien
Shine (flertydig)

Shine har flere betydninger:

 Shine – en australsk film fra 1996
 Shine – et album med Fielfraz fra 1990
 Shine – et album med Joni Mitchell fra 2007
 "Shine" – det georgiske bidrag til Eurovision Song Contest 2010
Skt. Anna Gade

Skt. Anna Gade i Aarhus er en gade på Frederiksbjerg i Midtbyen. 

I Skt. Anna Gade ligger bl.a. fritidscenteret Sct. Annagade, der der er er mødested for blandt andet byens skatere, børnene fra Legepladsen Skolemarken og mange folkeoplysende forening, der dagligt eller ugentligt benytter stedets lokaler. Tobaksrygning og alkohol er ikke tilladt på matriklen. Udendørs musik er kun tilladt med særlig tilladelse.

Historie 
De nuværende bygninger er bygget over flere omgange. De ældste af bygningerne er opført omkring 1880'erne. De blev bygget for at etablere det daværende Århus Amtssygehus.
 
Hovedfløjen – som ligger langs Ingerslevs Boulevard – stod færdigbygget omkring 1909-1910. Bygningerne fungerede som hospital til lige efter 2. Verdenskrig. Herefter blev hospitalsdriften flyttet til det nuværende Århus Amtssygehus.
 
I slutningen af 1940'erne stod bygningerne klar til at modtage skoleelever fra Århus Kommunale Skolevæsen. Omkring 1955 stod tilbygningerne klar da elevtallet var stigende. Da Sct. Annagade Skole var på det højeste var der ca. 700 elever.
 
I slutningen af 1960'erne og starten af 1970'erne flyttede mange af beboerne væk fra Frederiksbjerg. Da elevgrundlaget svandt ind, blev skolen under store protester nedlagt, så de sidste elever stoppede ved skoleferiens start i 1976. Herefter overtog Århus Kommunes Fritids- og Kulturforvaltning driften af skolen.
 
Der har siden Fritids- og Kulturforvaltningen – i dag Sport & Fritid – overtog driften været en utrolig spændende udvikling af stedet.

Se også 
 Sankt Anna

Eksterne henvisninger 

 

Gader i Aarhus
All Eyez on Me

All Eyez on Me er det fjerde studiealbum af den amerikanske rapper Tupac Shakur, udgivet den 13. februar 1996 af Death Row Records og Interscope Records.

All Eyez on Me, var det andet studiealbum fra Shakur der debuterede som nummer #1 på Billboard 200 listen og Top R&B Hip Hop Albums charts. Det solgte 566.000 eksemplarer i den første uge og vandt i 1997 Soul Train R&B/Soul or Rap Album of the Year. Albummet bliver betraget som et af de mest indflydelsesrige rapalbum nogensinde.

Trackliste

Book 1 
. "Ambitionz az a Ridah"
. "All Bout U"
. "Skandalouz"
. "Got My Mind Made Up"
. "How Do U Want It"
. "2 of Amerikaz Most Wanted"
. "No More Pain"
. "Heartz of Men"
. "Life Goes On"
. "Only God Can Judge Me"
. "Tradin' War Stories"
. "California Love (Remix)"
. "I Ain't Mad at Cha"
. "What'z Ya Phone #"

Book 2 
. "Can't C Me"
. "Shorty Wanna Be a Thug"
. "Holla at Me"
. "Wonda Why They Call U Bitch"
. "When We Ride"
. "Thug Passion"
. "Picture Me Rollin'"
. "Check Out Time"
. "Ratha Be Ya Nigga"
. "All Eyez on Me"
. "Run tha Streetz"
. "Ain't Hard 2 Find"
. "Heaven Ain't Hard 2 Find"

Referencer 

Album fra 1996
Rapalbum
Tupac Shakur-album
Dobbeltalbum
Dværgcitron-slægten

Dværgcitron-slægten (Poncirus) er en lille slægt med to arter. Det er løvfældende buske eller små træer med spredstillede, trekoblede blade, hvide blomster og gule eller orangerøde frugter. Arten fra Yunnan (P. polyandra) har elliptiske småblade med blank overside og orangerøde frugter, men ellers ligner den Dværgcitron.

 Dværgcitron (Poncirus trifoliata)

 Poncirus polyandra: Yunnan-provinsen i Kina

 

en:Poncirus
Camilla Moos Enemark

Camilla Moos Enemark (født 24. december 1980, død 10. april 2012, Næstved) var en dansk springrytter. Hun var en del af det danske springlandshold, hvor hun repræsenterede Danmark i superligaen og ved EM i Madrid i 2011. Enemark begyndte sin ridekarriere som 12-årig og blev dansk mester i 1996.

Hun døde den 10. april 2012 efter længere tids sygdom med en kræftsvulst i hjernen. Allerede i 2006 var hun blevet oprereret for en lignende svulst. Hun blev begravet på Herlufsholm Kirkegård

Referencer

Eksterne henvisninger 

Ryttere fra Danmark
Springryttere
Glasfusing

Glasfusing er en teknik hvor man smelter to eller flere lag glas i en dertil indrettet ovn. Det er en gammel teknik som allerede blev udført i det gamle Egypten for flere tusind år siden.
Teknikken blev 'genopdaget' midt i 1900-tallet og benyttes både til brugskunst (fade og skåle mm) og som selvstændig kunst.

Ekstern henvisning 
 Glasfusing – Lidt om arbejde med ovnformet glas 

Fusing
Arthur Nikisch

Arthur Augustinus Adalbertus Nikisch (født 12. oktober 1855 i Mosonszentmiklós i Ungarn, død 23. januar 1922 i Leipzig i Tyskland) var en ungarsk dirigent.

Nikisch er blevet kaldt direktionens fader. Han dannede skole for mange store dirigenter i sin måde at dirigere på. Han uddannede dirigenter som Adrian Boult og Fritz Reiner.

Han uropførte Anton Bruckners 7. symfoni i 1884 og dirigerede Gewandhausorchester Leipzig, Boston Symphony Orchestra, Berliner Philharmonikerne, Wiener Philharmonikerne og Concertgebouworkest.

Nikisch var den første, der indspillede Ludwig van Beethovens 5. symfoni på grammofonplade i 1913 som en af de tidligste indspilninger nogensinde. Han var højt anset af store dirigenter som Herbert von Karajan, Leopold Stokowski, George Szell og Arturo Toscanini.

Indspilninger 
Nikisch er hovedsageligt indspillet på pladeselskaberne: Deutsche Grammophon og EMI.

Kilde 
 Om Arthur Niskisch på allmusic

Eksterne henvisninger 

Dirigenter fra Ungarn
Fritz Reiner

Fritz Reiner (født 19. december 1888 i Budapest, Ungarn, død 15. november 1963 i New York City i USA) var en ungarsk dirigent og lærer af jødisk afstamning.

Reiner var et af det 20. århundredes anerkendte dirigenter. Han emigrerede til USA i 1922, hvor han hurtigt slog igennem med flere symfoniorkestre som Chicago Symphony Orchestra. Han var især en fornem fortolker af Richard Strauss og Bela Bartoks værker.

Reiner var også en højt anset pædagog. Han var lærer på Curtis Institute i Philadelphia i Pennsylvanien og har bl.a. undervist Leonard Bernstein og Lukas Foss.

Indspilninger 

Reiner har indspillet på pladeselskaberne Victor, RCA og Sony.

Kilde 
 Om Fritz Reiner på allmusic

Eksterne henvisninger 

Dirigenter fra Ungarn
Dirigenter fra USA
Lærere
Jøder fra Ungarn
Præbiotika

Et præbiotikum er en fødevarekomponent, der ikke kan fordøjes af menneskers eller dyrs fordøjelsesenzymer, men som stimulerer væksten af gavnlige bakterier i fordøjelsessystemet, for på den måde at gavne værtens almene sundhedstilstand. Præbiotika blev først identificeret af Marcel Roberfroid in 1995.
Præbiotika er en mellemting mellem almindelige fødevarer og medicin.
De sundhedsfremmende egenskaber viser sig ved at præbiotika overlever værtens fordøjelse og absorption, sådan at stoffet er til stede der i den nederste del af tyndtarmen og i tyktarmen, hvor bakterierne er.

Præbiotika menes at have en effekt på mange lidelser, heriblandt mange af de vestlige livsstilssygdomme som diabetes, hjerte-/karsygdomme og forstyrrelser af mavetarmkanalen.

De fleste præbiotika er det, der til daglig kaldes kostfibre. Kemisk set består fibrene af nogle få typer af poly- eller oligosakkarider (komplekse kulhydrater):
 inulin
 frukto-oligosakkarider (FOS)
 transgalaktooligosakkarider (TOS)
 galaktooligosakkarider(GOS)

Årsagen til at disse komplekse kulhydrater overlever menneskets enzymsystem, er at de er opbygget med bindinger, som enzymerne ikke kan bryde. Bakterier med deres rigt varierede enzymsystemer, vil være i stand til selektivt at nedbryde visse komplekse kulhydrater og udnytte dem i deres stofomsætning og vækst. Ofte er det
mælkesyrebakterier og bifidobakterier der nyder godt af disse komplekse kulhydrater, og det er også disse bakterier der anvendes som sundhedsfremmende bakterier probiotika.

Se også 
 Glycobiologi
 Lectin
 Probiotika
 Sukkeralkohol
 Sødestof

Henvisninger 

Sundhed
Polysakkarider
Ernæring
Bakterier
Yding

Yding er en landsby i Østjylland med . Landsbyen er en af Danmarks højest beliggende og ligger ved Yding Skov 2 kilometer vest for Yding Skovhøj, som er et af Danmarks højeste punkter. Yding ligger i Yding Sogn i Horsens Kommune. Nærmeste by er Østbirk fire kilometer mod syd. Der er 11 kilometer til Skanderborg mod nordøst og 19 kilometer til Horsens mod syd.

I byen findes bl.a. Yding Kirke, der er opført omkring år 1100.

Kilder 

Byer i Horsens Kommune
Timo Kivimäki

Timo Antero Kivimäki (født 1962) er en finsk samfundsvidenskabelig forsker, som i 2012 blev dømt i Danmark for spionage. Kivimäki havde fra 1999 været ansat ved Københavns Universitet, fra 2010  som professor ved Det Samfundsvidenskabelige Fakultet. Københavns Universitet fyrede ham den 6. juli 2012 efter han var blevet idømt en fængselsdom på 5 måneder for spionage.

Kiwimäkis faglige speciale er fredsforskning, især med fokus på Asien. Han er i dag ansat ved University of Bath i England.

Han er uddannet samfundsvidenskabelig kandidat fra Helsinki Universitet (1985), licentiat fra samme universitet (1989) og ph.d. i international politik fra samme universitet (1993).

Tiltale for spionage 
Efter flere års overvågning og aflytning foretaget af Politiets Efterretningstjeneste (PET), blev Kivimäki anholdt 8. september 2010 af PET og sigtet for spionage efter den milde spionageparagraf (§ 108 i Straffeloven). 12. april 2012 rejste anklagemyndigheden tiltale mod Kivimäki.

Timo Kivimäki havde flere gange mødtes med russiske diplomater, og blev anklaget for at have leveret sikkerhedspolitiske vurderinger og informationer, som kunne have interesse for den russiske efterretningstjeneste FSB. Derudover skulle han angiveligt have videregivet navne og informationer om personer i Danmark, som russerne kunne være interesserede i at rekruttere som agenter. Da han blev anholdt, befandt han sig i et tog, hvor han angiveligt var på vej til at overdrage oplysninger om en række studerende, som ville kunne hverves  som informanter eller agenter. En del af disse statskundskabsstuderende ville senere blive ansat i centraladministrationen og kunne derfor potentielt blive værdifulde agenter. Ifølge Politiken nåede Kivimäki frem til 2010 at holde omkring en snes møder med fire forskellige russiske ambassadefolk, der på lyssky mødesteder betalte ham nogle tusinde kroner i kontanter i små kuverter. 

Ifølge ham selv har kontakterne til den russiske ambassade udelukkende været af faglig karakter.

31. maj 2012 blev han ved Retten i Glostrup idømt fem måneders fængsel for spionage.

Kilder 

Politologer fra Finland
Professorer fra Københavns Universitet
Faglitterære forfattere fra Finland
Spioner for Rusland
Spioner fra Finland
Frølunde Fed

Frølunde Fed er en lille kyst- og sommerhusby ved Musholm Bugt på Sydvestsjælland med . Byen er beliggende i Tårnborg Sogn 3 kilometer nord for Svenstrup, ca. 8 kilometer nordøst for Korsør og 14 kilometer vest for Slagelse. Den ligger i Slagelse Kommune og tilhører Region Sjælland.

Frølunde Fed er etableret som et sommerhusområde, hvor antallet af fastboende for første gang nåede over 200 i 2012, hvorfor det nu defineres som et byområde.

Kilder 

Byer i Slagelse Kommune
Rosted

Rosted er en lille by på Sydvestsjælland med 201 indbyggere (2012). Byen ligger i Sørbymagle Sogn 3 kilometer nordvest for Sørbymagle og 7 kilometer sydøst for Slagelse. Den ligger i Slagelse Kommune og tilhører Region Sjælland.

Rosted nåede over 200 indbyggere for første gang i 2012 og defineres nu som et byområde. Det ligger klos op ad Antvorskov Kasernes arealer. Rosted Beboerforening er etableret i 1972.

Kilder 

Byer i Slagelse Kommune
Showgirl: The Greatest Hits Tour

Showgirl: The Greatest Hits Tour er en koncertturne af den australske sangerinde Kylie Minogue. Minogue var oprindeligt planlagt at udføre i Australien og Asien, men hun blev tvunget til at aflyse, da hun blev diagnosticeret med brystkræft. Hun genoptog turneen den 11. november 2006 med en koncert i Sydney med et revideret sæt liste og nye kostumer. Turen skønnes at have indtjent over 19,9 millioner dollar i Storbritannien alene.

Sanger 
Akt 1: Showgirl
"Overture" (Instrumental introduction)
"Better the Devil You Know"
"In Your Eyes"
"Giving You Up"
"On a Night Like This"

Akt 2: Smiley-Kylie
Medley:
"Shocked"
"What Do I Have to Do?"
"Spinning Around" (indeholder uddrag fra "Step Back in Time")

Akt 3: Denial
"In Denial" (virtuel duet med Neil Tennant)
"Je Ne Sais Pas Pourquoi"
"Confide in Me"

Akt 4: What Kylie Wants, Kylie Gets
"Red Blooded Woman" (indeholder uddrag fra "Where the Wild Roses Grow")
"Slow"
"Please Stay"

Akt 5: Dreams
"Over the Rainbow"
"Come into My World"
"Chocolate"
"I Believe in You"
"Dreams"

Akt 6: Kyliesque
"Hand on Your Heart"
"The Loco-Motion"
"I Should Be So Lucky"
"Your Disco Needs You"

Akt 7: Minx in Space
"Put Yourself in My Place"
"Can't Get You Out of My Head"

Encore
"Especially for You"
"Love at First Sight"

Turnedatoer

Referencer

Eksterne henvisninger 
Kylie Minogues officielle hjemmeside
Showgirl – The Greatest Hits Tour

Kylie Minogue-koncertturneer
Laanshøj

Laanshøj er et nyt byområde, der er ved at blive etableret ved den nu nedlagte Flyvestation Værløse. Byområdet nåede . Byområdet er beliggende i Furesø Kommune på området, der husede Flyvestation Værløses Nordlejr og ligger således nogle hundrede meter syd for Kirke Værløse og 3 kilometer vest for Værløse. Ifølge Furesø Kommune er det planen, at det 95 ha store område skal omdannes til en ny bydel. Det er Kuben Byg A/S, der omdanner området.

Kilder 

 
Etableret i 2012
The Football League 1888-89

The Football League 1888–89 var den første sæson af The Football League og dermed også det første engelske mesterskab i fodbold. Ligaen havde deltagelse af 12 hold, der spillede en dobbeltturnering alle-mod-alle. Ligaen blev vundet af Preston North End FC, som dermed blev de første engelske mestre i fodbold. Eftersom Preston North End også vandt FA Cup'en i sæsonen 1888-89, blev klubben den første vinder af The Double.

Resultater

Hold

Kilder / eksterne henvisninger 
 RSSSF – England 1888-89 

Sæsoner i The Football League
Fodbold i 1888
Fodbold i 1889
Logisk algebra

Logisk algebra er en gren af matematikken, der beskæftiger sig med udsagn og deres sandhedsværdi. Et udsagn er en påstand, der kun kan antage værdierne sandt eller falsk. Logisk algebra kaldes også "Boolsk algebra" efter ophavsmanden George Boole, der først beskrev, hvordan man kunne regne med udsagn vha. logiske operatorer.

Algebra
Matematisk logik
Sandhedsværdi

En sandhedsværdi er inden for logisk algebra værdien af et udsagn, som enten kan være sandt eller falsk.

Regning med sandhedsværdier har, siden George Boole indførte disciplinen, været central for behandlingen af matematiske udsagn.

Inden for datalogi regner man også med sandhedsværdier, for det første fordi computerteknologi jo er baseret på enheden bit, der også kun kan antage to værdier (0 eller 1), for det andet fordi man i programmering til en computer hele tiden skal kontrollere flowet i computerprogrammet ved at vurdere sandhedsværdier (i datalogi/programmering oftest kaldet en boolean).

Logik
Datalogi
Bernd Leno

Bernd Leno(født 4. marts, 1992 i Bietigheim-Bissingen, Baden-Württemberg) er en tysk fodboldspiller, som spiller for Premier League-klubben Fulham F.C. som målmand.

Karrierer 
I maj 2011 forlængede Leno med VfB Stuttgart sin kontrakt til juni 2014, men efter et succesfuldt lejeophold hos Bayer Leverkusen, blev opholdet gjort permanent 30. november 2011, hvor han blev købt fri for omkring 7 millioner euro. I sin første sæson hos Bayer Leverkusen havde Leno så stor succes, at han var et varmt emne for deltagelse ved EM 2012 for Tyskland. Han blev desuden også kåret til årets hold i sin første sæson af netportalen Transfermarkt, hvor han blev valgt foran spillere som Manuel Neuer og Tim Wiese

Eksterne henvisninger

Noter 

Fodboldspillere fra Bayer 04 Leverkusen
Fodboldspillere fra Tyskland
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Alfonso Leng

Alfonso Leng (født 11. februar 1894 i Santiago Chile, død 11. november 1974) var en chilensk komponist og tandlæge.

Leng er nok mest kendt for at have skrevet det første symfoniske digt i chilensk tradition, La Muerte de Alcino. Han komponerede i post-romantisk stil.

Han har også skrevet klavermusik, sange, orkesterværker etc. 
Leng vandt den nationale kunstpris i Chile i 1957.

Leng var også grundlæggeren af Dentist Faculty of the Universidad de Chile, og blev senere rektor.

Udvalgte værker 
 "La Muerte de Alcino" (Alcinos død) (1922) – (Symfonisk digtning) - for orkester
  "Andante" (1905) - for strygeorkester
 "Doloras" (1914) (klaverstykker) - for klaver

Kilde 
 Om Alfonso Leng

Komponister fra Chile
Klassiske komponister fra det 20. århundrede
Tandlæger
Personer fra Santiago de Chile
Carmela Mackenna

Carmela Mackenna (Subercaseaux) (født 31. juli 1879 i Santiago, Chile – død 1962) var en chilensk komponist og pianist af irsk afstamning.

Mackenna studerede komposition i Santiago de Chile og Berlin. Hun slog for alvor igennem i Europa i 1936 med sin Mass for mixed Chorus. Hun har skrevet orkesterværker, klavermusik etc.

Mackenna er tante til komponisten Alfonso Leng.

Udvalgte værker 

 Klaverkoncert (1934) - for klaver og orkester
 Messe  (1936) - for blandet kor a cappella

Komponister fra Chile
Klassiske komponister fra det 20. århundrede
Pianister
Personer fra Santiago de Chile
Nørremølle Å

Nørremølle Å er en lille å der løber nordøst for Viborg. Den begynder som afløb fra Rødding Sø, lige vest for landsbyen Rødding,  hvorfra den løber mod vest, og løber ud i nordenden af Loldrup Sø, og fortsætter fra sydenden af denne mod syd, hvor den efter et par kilometer løber ud i Viborg Nørresø, ved vandmøllen Nørremølle.

Vandløb i Danmark
Lokaliteter i Viborg Kommune
Jorge Carlos Fonseca

Jorge Carlos de Almeida Fonseca (født 20. oktober 1950) er en kapverdisk jurist og politiker for højrepartiet Movimento para a Democracia (MpD). Han var præsident i Kap Verde fra 9. september 2011 til 9. november 2021.

Fonseca er uddannet jurist. Han har arbejdet som advokat, været chef for immigrationsetaten og departementsråd i udenrigsdepartementet, samt været tilknyttet universiteter i Lissabon og Macao. I Kap Verde ledede han Instituto Superior de Ciências Jurídicas e Sociais, hvor han også er professor.

Fonseca var blandt grundlæggerne af partiet Movimento para a Democracia. Fra 1991 til 1993 var han udenrigsminister. Han forsøgte at vinde præsidentvalget i 2001, uden at vinde tilstrækkelig støtte blandt vælgerne. I præsidentvalget i 2011 sikrede han sig 54,2 % af stemmerne. Han blev dermed Kap Verdes fjerde præsident. Fonseca regerede med et parlament hvor det rivaliserende parti Partido Africano da Independência de Cabo Verde (PAICV) havde flertal.

Referencer 

Kap Verdes præsidenter
Politikere fra Kap Verde